stanford-oval/wikipedia huggingface dataset:
Paul Eber
Elämä ja työ

Eber kävi koulua Ansbachissa ja Nürnbergissä. Vuonna 1532 hän siirtyi Wittenbergin yliopistoon ja valmistui 1536 ja sai paikan filosofisessa tiedekunnassa opettajana. Hänet nimitettiin 1544 latinan kielen, sitten muiden vanhojen kielten ja lopulta luonnontieteiden professoriksi. Kaupungin saarnaajaksi ja superintendentiksi hänet nimitettiin 1558 ja 1559 hän sai teologian tohtorin arvon.
Hän oli Philipp Melanchtonin läheinen ystävä ja avustaja. Melanchtonin kuoleman jälkeen Eber jatkoi Melanchtonin työtä puolustaessaan tämän linjaa reformaatioon liittyvissä kiistoissa "filippistien" ja "aitoluterilaisten” välillä.
Eber oli merkittävä virsirunoilija Wittenbergissä. Monia hänen virsiään laulettiin Martin Lutherin käyttämillä sävelmillä. Hänen nimiinsä on merkitty 17 virttä.
Eberin virsistä on säilynyt yleisesti käytössä vain yksi, "Wenn wir in höchsten Nöten sein". Sen taustalla on Joachim Camerariuksen latinankielinen virsi "In tenebris nostrae et tensa galigine mentis” noin vuodelta 1546, jonka pohjalta Eber on kirjoittanut virren. Eber oli Camerariuksen oppilas ja virtensä Eber teki noin vuonna 1560. Virsi levisi nopeasti Saksassa. Se oli  myös Suomen evankelis-luterilaisen kirkon virsikirjoissa vuoden 1937 virsikirjaan saakka (virsi 566 "Nyt maassa hätä suuri on"). Virsi on edelleen Ruotsin kirkon virsikirjassa, virsi 540 "Kun hätä meillä suuri on" (suom. Hemminki Maskulainen vuoden 1605 virsikirjaan, uud. suom. Niilo Rauhala 1995).
Kirjallisuutta

Werner Raupp: Art. Eber, Paul, in: Lexikon der Reformationszeit. Ed: Klaus Ganzer u. Bruno Steimer, Herder, Freiburg/Basel/Wien 2002 (ISBN 3-451-22019-9) (englanti: Dictionary of reformation. Transl. by Brian McNeil, New York: Crossroad Publ. Co. 2004; ISBN 0-8245-2119-6), kol. 205-206.
Daniel Gehrt / Volker Leppin (Ed.): Paul Eber (1511–1569). Humanist und Theologe der zweiten Generation der Wittenberger Reformation, Leipzig 2014 (ISBN 978-3-374-03056-9).
Ernst Willberg
Yksityiselämä

Ernst Willberg lahjoitti Snappertunan kirkkoon 1950-luvun alussa Kristusta esittävän maalauksen, jota on taustamerkinnän perusteella arveltu flaamilaisen Frans Florisin (1517–1570) työksi, mutta myös jäljennökseksi tai Florisin oppilaan tekemäksi.
Oopperabasso Gustav Köysti oli Ernst Willbergin avioton poika.
Luettelo ministereistä Suomen puolustusministeriössä

Tämä on luettelo Suomen puolustusministeriössä (vuoteen 1922 sotaministeriö) toimineista ministereistä.
Muut ministerit

Puolustusministeriössä on harvoin toiminut muita ministereitä puolustusministerin lisäksi. Varsinainen toinen puolustusministeri, nimikkeellä apulaispuolustusministeri, on toiminut vain yhdessä hallituksessa, Svinhufvudin II hallituksessa vuosina 1930–1931.
Lisäksi kerran osa puolustusministeriön asioista on ollut nimettynä toiselle ministerille: vuosina 1946–1948 aseiden ostoon ja upseerinimityksiin liittyvät asiat oli siirrettynä pääministeri Mauno Pekkalalle; puolustusministerinä toimi tuolloin tunnettu pasifisti Yrjö Kallinen.
Muut ministerit > Apulaispuolustusministeri

|  | Ministeri (syntynyt–kuollut) | Puolue | Puolue | Virassa | Hallitus |
| --- | --- | --- | --- | --- | --- |
|  | Albin Manner (1888–1954) |   | ML | 4.7.1930 – 10.7.1930 | Svinhufvud II |
|  | Hugo Österman (1892–1975) |  | (amm.) | 10.7.1930 – 21.3.1931 | Svinhufvud II |
Muut ministerit > Sivutoimiset ministerit

| Ministeri (syntynyt–kuollut) | Puolue | Virassa | Hallitus | Varsinainen salkku |
| --- | --- | --- | --- | --- |
| Mauno Pekkala (1890–1952) | SKDL | 27.3.1946 – 29.7.1948 | Pekkala | Pääministeri |
Sota-asiain toimituskunnan päällikkö Vilhelm Aleksander Thesleff.
Bruno Jalander oli ensimmäinen Suomen puolustusministerin tittelin saanut henkilö.
Arez Goshnaw

| 0 | 1 | 2 |
| --- | --- | --- |
 Suomi U16
Henkilötiedot
Syntymäaika: 10. helmikuuta 2005 (ikä 20)
Syntymäpaikka: Espoo, Suomi
Pelipaikka: laitahyökkääjä
Pituus: 175 cm
Lempinimi: Perez
Junioriseurat
2011–2016  2016–2021: FC Lepa FC Espoo
Maajoukkue
| 2024–2025 | Irak U20 | 4(1) |
Goshnaw maaliteossa Irakin U20 paidassa
Arez Goshnaw (s. 10. helmikuuta 2005) on suomalainen jalkapalloilija, joka on pelipaikaltaan oikea laitahyökkäjä. Hän edustaa Veikkausliigassa pelaavaa FC Honkaa.
Goshnaw pelasi ensimmäisen ottelunsa edustusjoukkueen kanssa 21. kesäkuuta 2023 Suomen Cupin neljännesvälierissä, kun hänen edustamansa FC Honka pelasi kotonaan 5-1 voiton. Goshnaw tuli ottelussa kentälle 77. minuutilla ja onnistui maalinteossa 81. minuutilla. Goshnawin debyytti maali jäi kierroksen ainoaksi maaliksi.
Goshnaw pelasi ensimmäisen UEFA Youth League -ottelunsa 18. syyskuuta 2024, kun hänen edustamansa FC Honka U19 pelasi kotonaan 1–0 voiton Goshnawin 71. minuutilla syntyneellä maalilla.
Goshnaw on ollut Suomen alle 16-vuotiaiden poikien maajoukkueen leirillä. Goshnaw edustaa tällä hetkellä Irakin alle 20-vuotiaiden maajoukkuetta saatuaan kutsun ensimmäisen kerran marraskuussa 2024. Maajoukkueurallaan Goshnaw teki ensimmäisen maalinsa ottelussa Thaimaan alle 20-vuotiaita vastaan.
Oskar II

| Oskar II |
| --- | --- |
 Oskar II vuonna 1898
Ruotsin kuningas
Valtakausi:  18. syyskuuta 1872 – 8. joulukuuta 1907
Kruunajaiset:  12. toukokuuta 1873 Storkyrkan
Edeltäjä:  Kaarle XV
Seuraaja:  Kustaa V
Norjan kuningas
Valtakausi:  18. syyskuuta 1872 – 26. lokakuuta 1905
Kruunajaiset:  18. heinäkuuta 1873 Nidarosin tuomiokirkko, Trondheim
Edeltäjä:  Kaarle IV
Seuraaja:  Haakon VII

Syntynyt:  21. tammikuuta 1829 Tukholma, Ruotsi
Kuollut:  8. joulukuuta 1907 (78 vuotta) Tukholma, Ruotsi
Hautapaikka:  Riddarholmskyrkan, Tukholma
Puoliso:  Sofia
Lapset:  Kustaa V Oscar Carl Eugen
Koko nimi:  Oscar Fredrik
Suku:  Bernadotte
Isä:  Oskar I
Äiti:  Josefina
Uskonto:  luterilainen
Nimikirjoitus:  
Kruununprinssi Oskar puolisonsa, kruununprinsessa Sofian ja lastensa kanssa 1865-1866. Lapset (vas.) Gustaf (1858-1950), Eugen (1865-1947), Oscar (1859-1953) ja Carl (1861-1951, edessä).
Oskar II (Oscar Fredrik); (21. tammikuuta 1829 Tukholman kuninkaanlinna, Tukholma – 8. joulukuuta 1907 Tukholma) oli Ruotsin kuningas vuosina 1872–1907 ja Norjan kuningas vuosina 1872–1905.
Suku ja koulutus

Hänen vanhempansa olivat Ruotsin toinen Bernadotte-suvun kuningas Oskar I ja kuningatar Josefina. Hän oli heidän kolmanneksi vanhin poikansa. Hänellä oli neljä sisarusta sekä ainakin kaksi sisaruspuolta isänsä aviottomasta suhteesta.
Syntyessään hänet nimettiin Itä-Götanmaan herttuaksi. Hän liittyi laivastoon 11-vuotiaana ja hänet ylennettiin aliluutnantiksi heinäkuussa 1845. Myöhemmin hän opiskeli matematiikkaa Uppsalan yliopistossa.
Kruununprinssi Oscar vieraili vuonna 1870 Haaparannalla ja samassa yhteydessä myös Suomen puolella Torniossa.
Avioliitto ja jälkeläiset

Hän avioitui Nassaun herttua Vilhelmin tyttären prinsessa Sophie Wilhelmina Marianne Henriettan (1836–1913) kanssa Biebrichissä Saksassa 6. kesäkuuta 1857. Ruotsin kuningattarena tämä tunnettiin nimellä Sofia.
Oscarille ja Sofialle syntyi neljä lasta:
Oscar Gustaf Adolf (1858–1950), seurasi isäänsä kuninkaana nimellä Kustaa V
Oscar Bernadotte (1859–1953) luopui kruununperimysoikeudesta vuonna 1888 naidessaan suomalaissyntyisen hovineiti Ebba Munckin. Heidän poikansa oli Wisborgin kreivi, sotilas ja diplomaatti Folke Bernadotte (1895–1948).
Länsi-Göötanmaan herttua Carl (1861–1951), hänen tyttärensä oli prinsessa Märtha (1901−1954), jonka puoliso oli Norjan kuningas Olavi V.
Närken herttua Eugén (1865–1947), pysyi naimattomana ja oli tunnettu taidemaalarina.
Kuningas

Oskarin vanhemman veljen Kaarle XV:n ainoa lapsi, prinsessa Lovisa, ei silloisen perustuslain mukaan voinut naisena periä kruunua, joten Kaarle XV:n kuoltua 18. syyskuuta 1872 Oskar II seurasi veljeään Ruotsin ja Norjan kuninkaana. Hänen toiseksi vanhin veljensä Gustaf oli kuollut jo 25-vuotiaana lavantautiin vuonna 1852.
Oskar II oli viimeinen Ruotsin kuningas, joka voideltiin ja käytti kruunajaisissaan historiallista Eerik XIV:n kruunua ja muita regalioita. Seuraavat hallitsijat ovat pitäneet niitä ainoastaan esillä kruunajaistilaisuudessa.
Hänet kruunattiin Norjan kuninkaaksi Nidarosin tuomiokirkossa Trondheimissä 18. heinäkuuta 1873. Hän otti kuninkaallisen moton: ”Brödrafolkens väl, Broderfolkenes Vel”. Kuningas opiskeli myös norjan kieltä. Poliittinen kriisi johti kuitenkin kuningaskuntien erottamiseen vuonna 1905, joilloin motto muutettiin asuun "Sveriges väl." Hän ei sallinut sukunsa asettua Norjan valtaistuimelle, ja maiden suhteet paranivat ennen kuninkaan kuolemaa vuonna 1907.
Erinomainen puhuja ja musiikin ja kirjallisuuden ystävä Oskar julkaisi useita runokirjoja ja kirjoitti historiallisista aiheista. Sisäpolitiikassa hän osoittautui konservatiiviksi; ulkopolitiikassa hän suosi skandinaavista yhteistyötä ja tuki Saksan keisarikuntaa vuoden 1866 jälkeen siinä toivossa, että Ruotsi vahvistuisi Venäjän keisarikuntaa vastaan, mikä edisti germanofiilistä suuntausta, joka oli leimannut Ruotsin poliittista ja kulttuurista elämää 1870-luvulta ensimmäisen maailmansodan puhkeamiseen saakka.
Perintö

Oskar II:n hallituskaudella Ruotsi koki teollistumisen ja nopean teknologisen kehityksen. Samaan aikaan Ruotsin ja Norjan välinen liitto heikkeni ja lopulta hajosi. Aikakautta kutsutaan joskus oskariaaniseksi-kaudeksi.
Oskar oli erittäin lahjakas, perusteellisesti koulutettu, mutta temperamenttinen ja ailahteleva. Hänen esiintymisensä oli edustavaa ja komeaa. Hän kuoli 78-vuotiaana Tukholmassa joulukuussa 1907 syvästi surullisena Ruotsi-Norja unionipolitiikan epäonnistumisesta ja personaaliliiton hajoamisesta Norjan kanssa vuonna 1905.
Kunnianosoituksia > Ruotsalaiset ja norjalaiset

Serafiimiritarikunta (1829)
Kuninkaallinen Kaarle XIII:n ritarikunta (1829)
Miekkaritarikunta (1829)
Pohjantähti-ritarikunta (1829)
Vasa-ritarikunta (1866)
Pyhän Olavin ritarikunta (1847)
Norjan leijonan ritarikunta (perustaja, 1904)
Lähde:
Kunnianosoituksia > Ulkomaalaiset

Pyhän Tapanin ritarikunta (Itävalta-Unkari)
Albrekt Karhun ritarikunta (Anhalt)
Uskollisuuden ritarikunta (Baden, 1877)
Berthold I:n ritarikunta (Baden, 1877)
Pyhän Hubertin ritarikunta (Baijeri)
Leopoldin ritarikunta (Belgia)
Etelän Ristin ritarikunta (Brasilia)
Elefanttiritarikunta (Tanska, 1848)
Dannebrogin ritarikunta (Tanska, 1863)
Kamehameha I:n kuninkaallinen ritarikunta (Havaiji)
Pyhimmän ilmoituksen ylin ritarikunta (Italia, 1862)
Krysanteemiritarikunta (Japani)
Vapahtajan ritarikunta (Kreikka)
Kunnialegioona (Ranska)
Sotilasmitali (Ranska)
Lähde:
Galleria

Oskar II:n kuninkaallinen monogrammi
Oscar Björckin maalaus kuningas Oskar II:sta, jolla on päässään Eerik XIV:n kruunu
Haarajoen koulu

Haarajoen koulu
Haarajoen koulu on alakoulu, joka sijaitsee Haarajoen kaupunginosassa Järvenpäässä. Koulussa on peruskoulun luokat 1–6. Samassa rakennuksessa tulee olemaan myös päiväkoti ja esikoulu.
Historia

Haarajoen koulu on perustettu vuonna 1926. Silloin se sijaitsi vielä rakennuksessa, joka on nykyään nuorisotalo Werso ja jossa sijaitsee myös srk:n iltapäiväkerho.
Nykyaika

Haarajoen koulussa on noin 185 oppilasta lukuvuonna 2024-25. Se sijaitsee Haarajoen keskustassa. Koulussa on noin 20 opettajaa tai ohjaajaa.
Haarajoen koululla painopistealueena on tällä hetkellä perustaitojen vahvistaminen ja hyvinvointitaidot.
Koulu käyttää ”Vastuun portaat” -nimistä järjestelmää, joka yrittää auttaa lasta ottamaan vastuuta teoistaan.
Rakennukset

Haarajoen koulun ns. kivikoulurakennus on kolmikerroksinen, mutta pääasiassa käytetään vain kahta ensimmäistä kerrosta. Koulua on laajennettu useassa osassa ja ulko-oviakin on runsaasti. Koulussa on mm. aktiivisessa ilta- ja viikonloppukäytössäkin oleva liikuntasali. Liikuntasali toimii samalla myös koulun juhlasalina. Koulussa toimii iltapäiväkerho ensimmäisten luokkien (1. ja 2.) oppilaille sekä muiden luokkien erityisoppilaille.
Aiheesta muualla

http://web.jarvenpaa.fi/haarajoen_koulu/ (Arkistoitu – Internet Archive)
Tesla (yritys)
Mallit > Tesla Roadster

Tesla Roadster oli yrityksen ensimmäinen tuotantoauto. Se on suorituskyvyltään urheiluauton luokkaa oleva sähköauto. Teslan mukaan autolla on yli 322 kilometrin toimintamatka, kiihtyvyys 0–100 km/h neljässä sekunnissa ja huippunopeus 210 km/h (rajoitettu turvallisuussyistä). Auton käyttö maksaa noin 1,25 senttiä kilometriltä. Uudempien mallien julkaisun jälkeen Tesla Roadster ei ole enää myynnissä.
Parhaan kuljetuskeksinnön -palkinnon saanut Tesla Roadster esiteltiin jouluna 2006 Time-lehden kannessa. Prototyyppi esiteltiin heinäkuussa 2006. Ensimmäiset tuotantomallit tuotiin markkinoille alkuvuodesta 2008.
Kysyntä oli vilkasta, ja ensimmäiset sata autoa varattiin alle kolmessa viikossa. Toiset sata varattiin lokakuuhun mennessä. Elokuuhun 2007 mennessä autoja oli varattu yli 550. Tesla Roadster -autojen myynnillä rahoitettiin Tesla Model S -auton kehitystyö. Tesla Roadstereita ei ole tuotettu enää Tesla Model S -mallin toimitusten käynnistymisen jälkeen.
SpaceX laukaisi helmikuun 6. päivänä 2018 menestyksekkäästi raskaan Falcon Heavy -raketin ensimmäiselle lennolleen. Koelaukaisun rahtina on Tesla Roadster, ja se päätyi Aurinkokeskeiselle kiertoradalle.
Mallit > Tesla Model S

Tesla palkkasi auton suunnittelijaksi Henrik Fiskerin yrityksen Fisker Coachbuildin. Piakkoin Henrik Fisker perusti Fisker Automotiven tuottamaan Karma-nimistä automallia. Tesla haastoi Fiskerin oikeuteen väittäen, että Fisker teki huonoa työtä, varasti Teslan liikesalaisuudet ja käytti saamansa rahat oman autonsa kehittämiseen. Tesla laati Model S:lle uudet suunnitelmat itse Lotuksen avulla, mutta auton valmistuminen viivästyi puoli vuotta. Tesla ei patentoinut autossaan mitään, koska se halusi, että muutkin valmistajat käyttäisivät sähköautoissaan heidän ideoitansa, jotta maailmasta tulisi puhtaampi.
Mallit > Tesla Model 3

Tesla Model 3 on Teslan automalli, jonka toimitukset alkoivat vuoden 2017 lopussa. Alun perin mallin piti olla nimeltään Model E, mutta Fordin oikeusjutun jälkeen nimi muutettiin. Model 3:n tuotanto kärsi vaikeasta alusta, minä vuoksi sen toimitukset myöhästyivät muutamalla kuukaudella. Auto on Teslan malliston halvin malli. Teslan tavoitteena olikin luoda ns. koko kansan sähköauto. Auton suunnittelu ja rakentaminen rahoitetaan muun muassa Model S:stä ja X:stä saatavilla tuotoilla. Model 3 esiteltiin 31. maaliskuuta 2016.. Autolla pitäisi pystyä ajamaan ainakin 375 kilometriä yhdellä latauksella. Mallin myynti alkoi vuoden 2018 loppupuolella ja se oli kyseisen vuoden maailman myydyin sähköauto.
Mallit > Tesla Model X

Model X on Teslan seitsemänpaikkainen viistoperäinen katumaasturi. Suomalainen Joonas Vartola on suunnitellut monet sen yksityiskohdat. Model X on tekniikaltaan ja alustaratkaisuiltaan hyvin samanlainen kuin sisarmallinsa Model S. Model X:n kilpailijoita ovat bensiinikäyttöiset BMW X6 sekä Mercedesin GLE Coupé. Autoa valmistetaan Teslan tehtaalla Fremontissa. Auton prototyyppi esiteltiin yleisölle vuonna 2012 Los Anglesissa. Sarjatuotantoversio julkistettiin viivästysten takia vasta 2015. Huhtikuussa 2016 oli myyty vajaat 2 700 autoa. Auton toisen ja kolmannen istumarivin ovet ovat erityiset haukansiipiovet, eng. Falcon wing doors (Teslan oma nimitys). Haukansiipiovet eroavat jo olemassa olevista lokinsiipiovista kaksisaranaisella muotoilullaan. Model X:n tuotanto viivästyi juuri haukansiipiovien takia.lähde?
Mallit > Tesla Model Y

Tesla Model Y on ensimmäinen crossover-luokan malli.
Mallit > Tesla Semi

Tesla Semi on Teslan kuorma-automalli, joka esiteltiin 16. marraskuuta 2017. Auton toimintasäteeksi on suunniteltu ainakin 800 kilometriä. Elon Muskin mukaan sen sarjatuotanto alkaa "toivottavasti" 2023.
Mallit > Tesla Roadster 2020

Toisen sukupolven Roadster esiteltiin 16. marraskuuta 2017. Mallille on ilmoitettu 1000 kilometrin toimintasäde, sekä yli 400 km/h huippunopeus.
Mallit > Tesla Cybertruck

Marraskuussa 2019 esiteltiin Teslan ensimmäinen avolavamalli Cybertruck.
Ongelmat

Vuoden 2019 alun kovat, jopa 30–40 asteen pakkaset Yhdysvalloissa ja Kanadassa aiheuttivat ongelmia Teslojen akuille, erityisesti Model 3:n ovenkahvoille, jotka jäätyivät kiinni.
Teslan takuuehdot kieltävät auton säilyttämisen pysäköitynä ulkona yli 30 asteen pakkasessa vuorokautta pidempään.
Teslan entinen työntekijä Owen Diaz koki työympäristön rasistisena, ja seuranneen oikeudenkäynnin päätöksessä määrättiin yritys maksamaan 137 miljoonan dollarin korvaukset. Diazin lakimiehet sanoivat oikeudenkäynnin olleen mahdollinen, koska Diaz ei ollut allekirjoittanut sitä estävää sopimusta.
Tesla Powerwall

Tesla Motors toi kesällä 2015 myyntiin yksityishenkilöille Powerwall-kotiakkuja. Powerwall-akkuja on kaksi, pienempi seitsemän kilowattitunnin (kWh) ja suurempi kymmenen kilowattitunnin versio. Akut voi riipustaa vaikka autotallin seinään.
Powerwall-kotiakuilla on kolme toimintoa, halvan sähkön säilyttäminen, latautuminen aurinkopaneelisähköllä, ja hätätilanteissa, esimerkiksi sähkökatkon aikana Powerwallista saa sähköä koko asuntoon.
Tyypilliseen Powerwall-järjestelmään kuuluvat aurinkopaneelit, invertteri, joka muuttaa sähkön tasavirran vaihtovirraksi, akun varaustason ilmoittava mittari ja varmistuskäytössä toinen piiri, joka syöttää sähköä keskeisille laitteille. Eri komponenttien tarve riippuu siitä, kuinka akkua käyttää.
Supercharger-latausasemat

Supercharger-asemat ovat Teslan valmistamien sähköautojen latausasemia. Asemat on sijoitettu pitkille ja usein liikennöidyille autoreiteille. 30. kesäkuuta 2016 Supercharger-latausasemia oli 655 kappaletta ja latureita 3966.selvennä
Vuoden 2015 ohjelmistopäivityksen jälkeen kaikki Teslan autot saivat toiminnon, jonka avulla kosketusnäyttö kertoo autoa ajettaessa lähimmän Supercharger-aseman. Euroopan ensimmäinen katettu asema avattiin Køgeen, Tanskaan vuonna 2015. lähde?
Suomen Supercharger-asemat muuttuvat maksullisiksi 15. tammikuuta 2017. Lataaminen maksaa 0,20 euroa kilowattitunnilta, jolla hinnalla esimerkiksi noin 600 kilometrin matka Tesla Model S P100D:llä maksaisi noin 20 euroa.
Toimitilat > Pääkonttori

Tesla Motorsin pääkonttori sijaitsee Teksasin Austinissa. Aiemmin se sijaitsi Kaliforniassa.
Toimitilat > Tehtaat > Fremont

Tesla suunnitteli alun perin rakentavansa uuden tehtaan Albuquerqueen. Suunnitelma ei toteutunut, ja yritys osti General Motorsin ja Toyotan entisen NUMMI-tehtaan Fremontissa Kaliforniassa. Tesla maksoi siitä 42 miljoonaa dollaria, ja se siirtyi Teslan hallintaan 19. lokakuuta 2010. Se toimii nykyään nimellä Tesla Factory. Ensimmäinen Tesla valmistui 22. kesäkuuta 2012. lähde?
Teslan kapasiteetti Fremontissa on tuottaa 90 000 Model S:ää ja Model X:ää sekä 400 000 Model 3:a ja Model Y:tä.
Toimitilat > Tehtaat > Giga Nevada

Tehdas tunnettiin alun perin nimellä Gigafactory 1. Sen ensimmäinen vaihe vihittiin käyttöön  29. heinäkuuta 2016. Tällöin on vasta pieni osa tehtaasta, jonka pinta-ala tulee valmistuttuaan vuonna 2020 olemaan 1,2 miljoonaa neliötä, ja siellä valmistetaan silloin 35 gigawattitunnin edestä akkuja. Tehdas käyttää aurinkoenergiaa ja on tavoite olla energiaomavarainen.
Toimitilat > Tehtaat > Giga New York

Buffalon tehdas tunnettiin alun perin nimellä Gigafactory 2 ja se on Teslan tytäryrityksen SolarCityn vuokraama aurinkokennotehdas. lähde?
Toimitilat > Tehtaat > Giga Shanghai

Tesla aloitti ensimmäisen Yhdysvaltojen ulkopuolisen tehtaan rakentamisen tammikuussa 2019  Kiinan Shanghaissa. Model 3:n tuotanto alkoi jo vuoden loppuun mennessä. Tehtaan kapasiteetti on 150 000 autoa.milloin? Tehtaalla on jo aloitettu laajennustyöt Model Y:n valmistusta varten.
Toimitilat > Tehtaat > Giga Berliini

Tesla aloitti ensimmäisen eurooppalaisen tehtaansa rakentamisen Brandenburgin osavaltion Grünheiden teollisuusalueelle 300 hehtaarin alueelle vuonna 2020. Lähialueen asukkaat ovat arvostelleet hanketta, sillä tehtaan vedenkulutuksen pelätään rajoittavan juomaveden määrää. Myös sitä on kritisoitu, että Musk vastustaa työntekijöiden järjestäytymistä tehtaissaan. Tehdas avattiin maaliskuussa 2022, ja avajaisiin osallistuivat Elon Musk sekä liittokansleri Olaf Scholz. Tehtaan tavoitetuotantomäärä on noin 500 000 autoa vuodessa.
Toimitilat > Tehtaat > Giga Texas

Giga Texasin rakentaminen alkoi vuonna 2020 noin 800 hehtaarin alueelle Austinissa, Texasissa. Siellä on tarkoitus rakentaa mm. Cybertruckkeja ja Semejä.
Toimitilat > Myynti- ja huoltopiste Suomessa

Kesällä 2015 Tesla avasi Suomeen ensimmäisen myymälänsä Vantaan Kaivokselassa. Myyntipisteen yhteydessä sijaitsee myös huoltokorjaamo. lähde? Vuonna 2020 Tesla avasi Lempäälään Ideaparkin lähelle myymälän, jossa sijaitsee huoltokorjaamo.
Palvelukeskukset, myymälät ja esittelytilat

Tesla on rakentanut maailmalle satoja palvelukeskuksia, jotka on tarkoitettu Tesla-autojen huoltoon. Lisäksi se on avannut myymälöitä ja esittelytiloja.
Aiheesta muualla

Wikimedia Commonsissa on kuvia tai muita tiedostoja aiheesta .
Teslan virallinen kotisivu (suomeksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tesla Motors
| n k  NASDAQ-100-indeksin yritykset |
| --- | --- |
 Adobe  Advanced Micro Devices  Airbnb  Alphabet  American Electric Power  Amazon  Amgen  Analog Devices  Ansys  Apple  Applied Materials  ASML Holding  Astra Zeneca  Atlassian  Autodesk  Automatic Data Processing  Baker Hughes Company  Biogen  Booking Holdings  Broadcom  Cadence Design Systems  CDW  Cintas  Cisco Systems  Charter Communications  Coca-Cola Europacific Partners  Cognizant  Comcast  Constellation Energy  Copart  CoStar Group  Costco  CrowdStrike  CSX  Datadog  Dexcom  Diamondback Energy  DoorDash  Dollar Tree  Electronic Arts  Exelon  Fastenal  Fortinet  GE HealthCare  Gilead Sciences  Globalfoundries  Honeywell  Idexx Laboratories  Illumina  Intel  Intuit  Intuitive Surgical  Keurig Dr Pepper  KLA Corporation  Kraft Heinz  Lam Research  Lululemon Athletica  Marriott International  Marvell Technology Group  MercadoLibre  Meta  Microchip Technology  Micron Technology  Microsoft  Mondelez International  MongoDB  Monster Beverage  Moderna  Netflix  Nvidia  NXP Semiconductors  Old Dominion Freight Line  ON Semiconductor  O'Reilly Auto Parts  Paccar  Palo Alto Networks  Paychex  PayPal  PDD Holdings  PepsiCo  Qualcomm  Regeneron Pharmaceuticals  Roper Technologies  Ross Stores  Sirius XM  Splunk  Starbucks  Synopsys  T-Mobile US  Take-Two Interactive  Tesla, Inc.  Texas Instruments  Trade Desk  Verisk Analytics  Vertex Pharmaceuticals  Walgreens Boots Alliance  Warner Bros. Discovery  Workday  Xcel Energy  Zscaler 
Päivitetty: 4. tammikuuta 2024
Teslan obeliski, jota on käytetty Tesla Supercharger -asemien tunnusmerkkinä Kaliforniassa.
Tesla Roadster.
Tesla Model S.
Tesla Model 3.
Model S:n kansainvälinen myynti jokaisen vuoden neljänneksellä (3Q 2018).
Tesla Model X.
Hardware 2-laitteiston sensorit.
Tesloja Supercharger-asemalla.
Teslan tehdas Fremontissa.
Teslan myymälä Washington DC:ssä.
Käännös suomeksi
Luettelo ministereistä Suomen sosiaali- ja terveysministeriössä

Tämä on luettelo Suomen sosiaali- ja terveysministeriössä (vuosina 1917–1918 sosiaalitoimituskunta, vuosina 1918–1968 sosiaaliministeriö) toimineista ministereistä.
Luettelossa on lueteltu sekä ministeriötä johtavat (ensimmäiset) sosiaali- ja terveysministerit että erikseen muut ministeriössä toimineet ministerit, joiden nimike on ollut 1990-luvulta lähtien ”peruspalveluministeri” tai jokin sen johdannainen. Luettelossa on mainittu vain ministerit, jotka ovat päätoimisesti toimineet ministeriössä, ei sellaisia, joiden alueeseen on kuulunut vain joitain ministeriön alaan kuuluvia asioita (esimerkiksi alkoholi- tai tasa-arvoasiat on saatettu eriyttää toisessa ministeriössä toimivalle ministerille).